kardosdrur/scandi-wiki huggingface dataset:
Mitsubishi Proudia

Mitsubishi Proudia var en luksusbil, som blev bygget af Mitsubishi fra 1999 til 2001. Modellen blev kun solgt på det japanske hjemmemarked.

Modellen fandtes i 3 udgaver, Proudia A, Proudia B og Proudia C. Proudia A og B var forsynet med en 3,5-liters V6-motor med 240 hk, mens Proudia C var forsynet med en 4,5-liters V8-motor med 280 hk.

Proudia og dens større søstermodel, Mitsubishi Dignity, blev produceret sammen med Hyundai, hvis udgave af bilen blev solgt som Hyundai Equus.

Proudia og Dignity var kun på modelprogrammet i 15 måneder, da Mitsubishi på grund af finansielle problemer var nødt til at indstille produktionen af modellerne, for at holde priserne nede og indskrænke modelprogrammet.

Produktionen af Hyundai Equus fortsatte, og Hyundai planlagde i 2007 at eksportere modellen.

Eksterne henvisninger 

Luksusbiler
Forhjulstrukne biler
Biler introduceret i 1999
Biler fra 1990'erne
Biler fra 2000'erne
Proudia
Kopimaskine

En kopimaskine er en kontormaskine, som kan fremstille papirkopier af dokumenter eller billeder. Ikke at forveksle med den tidligere kopieringsteknik, kaldet photostat eller fotostat.

Verdens første kopimaskine så dagens lys 22. oktober 1938 i Astoria, Queens. I hvert fald står der "10-22-38 Astoria" på verdens første elektroniske kopimaskine. Patentindehaveren hed Chester F. Carlson. Han søgte efter et firma, som kunne tænke sig at videreudvikle hans idé. Haloid, et firma som lavede fotopapir, var interesserede. På et tidspunkt skiftede Haloid navn til Xerox. På engelsk er "a xerox" synonymt med en kopi.
 
I dag findes der et antal hovedaktører, de fleste er japanske firmaer. En ejendommelighed, som findes i branchen er, at samme maskine gennem opkøb sælges under flere forskellige betegnelser. Et eksempel er kopimaskinefabrikanten Ricoh, som sælger under navne som Ricoh, Nashuatec, Savin, Gestetner, Lanier og Rex-Rotary.

I begyndelsen af 2000'erne blev kopimaskiner med digital teknik mere almindelige, hvor kopimaskinen hovedsageligt består af en integreret billedlæser og en laserskriver. En kopimaskine udskiller små mængder ozon.

DPI (Dots per inches) 
For at kunne måle kvaliteten af en kopimaskines print bruger man et måleenhed, der kaldes DPI. Det står for Dots per Inches og angiver dermed, hvor mange prikker pr. tomme, der er på papiret. DPI kan sige noget om skarpheden på printet og jo højere DPI, jo bedre kvalitet. Indenfor DPI er der tre standarder. 600 DPI som almindeligvis bruges til hverdagsprint, 1200 DPI hvilket oftest bruges i virksomheder, som har brug for en lidt højere kvalitet og 2400 DPI bliver hovedsageligt brugt af folk, der har brug for den bedste kvalitet - det kunne være grafiske designere.

Se også 
 Duplikator
 Hektograf
Jordens magnetpoler

Jordens magnetpoler er de to punkter på den nordlige og sydlige halvkugle, der i retning af den magnetiske akse skærer jordoverfladen. Den magnetiske sydpol ligger i Arktis nær den geografiske nordpol, og den magnetiske nordpol ligger i Antarktis nær den geografiske sydpol.

Geografi 
Jordens magnetpoler er i konstant bevægelse som følge af ændringer i den ydre del af Jordens kerne. Den magnetiske sydpol (der er beliggende nær den geografiske nordpol) lå i 2001 vest for Ellesmere Island i det nordlige Canada ved . I 2005 havde den flyttet sig til  og i 2009 lå polen stadig i canadisk territorium på , Den magnetiske sydpol bevæger sig i retning mod Rusland med en hastighed på mellem 55 og 60 kilometer om året. 

I 2017 lå den magnetiske sydpol udenfor Canadas territorialkrav i Arktis på positionen .

På den sydlige halvkugle nær den geografiske sydpol befinder den magnetiske nordpol sig. Eftersom Jordens magnetfelt ikke er helt symmetrisk, er de magnetiske syd- og nordpoler sig ikke antipodale, forstået således at de (i modsætning til de geografiske poler) ikke ligger på en lige linje som passerer gennem Jordens geometriske centrum. Den magnetiske nordpol, ved den geografiske sydpol, bevæger sig ikke med samme hastighed, som den magnetiske sydpol. Den magnetiske nordpol var i 2005 beregnet til at ligge lidt ud for kysten af Wilkes Land i Antarktis ().

Det forventes, at de to poler vil foretage en polvending, som det tidligere er sket. Hastigheden af den magnetiske sydpols vandring er blevet kraftig forøget siden midten af 1980'erne. De magnetiske polers hastige bevægelse sammenholdt med magnetfeltets hurtige svækkelse netop i disse år har fået en del forskere til at spekulere på, om en magnetisk reversering er nært forestående, og at en sådan måske vil finde sted i løbet af 100 til 1.200 år. Men ikke alle forskere er enige.

Se også 
 Jordens magnetfelt

Referencer

Eksterne henvisninger 
 www.ngdc.noaa.gov – Geomagnetism Frequently Asked Questions 
 denstoredanske.dk

Geografi
Geomagnetisme
Navigation

de:Nordpol#Der magnetische Südpol
pl:Biegun północny#Północny biegun magnetyczny
Utilgængelighedspol

Utilgængelighedspolen er det geografiske punkt som ligger længere fra kysten end noget andet sted på det omkringliggende kontinent eller havet. Begrebet er en geografisk konstruktion, ikke et egentlig fysisk fænomen, og er af interesse først og fremmest for eventyrere.

Geografi
Polarområderne
Whitehorse

Whitehorse (før 21. marts 1957: White Horse) er hovedstaden og den største by i det canadiske territorium Yukon og den største by i Canadas tre territorier. Med sine 20.461 indbyggere har byen 66 % af Yukons indbyggere.

Byen voksede op som forsyningsbase under guldfeberen i Klondike i slutningen af 1800-tallet. I 1953 blev Whitehorse Yukons hovedstad i stedet for Dawson City.

Referencer 

Byer i Yukon
Guldfeberen i Klondike

Guldfeberen i Klondike refererer til immigrationen af guldjægere, der fandt sted langs Klondikefloden ved Dawson City i Yukon i Canada, da der blev fundet guld der, i slutningen af 1800-tallet.

Optakten 

I august 1896 vandrede tre mænd, ledet af Skookum Jim Mason, nordover langs Yukonfloden fra området omkring byen Cacross for at lede efter hans søster Kate og hendes mand George Carmark. Efter at de havde fundet George og Kate, der fiskede efter laks, stødte de på Nova Scotia-bonden Robert Henderson, der havde ledt efter guld i Indian River, lige syd for Klondikefloden. Henderson fortalte George Carmack, hvor han havde gravet, og at han ikke ville have nogen indianere omkring sig.

Den 16. august 1896 fandt Skookums rige guldforekomster i Bonanza Creek i Yukon. Man ved ikke, hvem der fandt guldet først, men George Carmnack regnes for den officielle finder, da han ejede jorden, hvor fundet blev gjort.

Guldfeberen 

Nyheden spredtes straks til andre guldgraversamfund i Yukondalen. Området, hvor man gjorde det første guldfund, hed oprindeligt Rabbit Creek, men blev omdøbt til Bonanza Creek, eftersom folk væltede ind i området for at søge efter guld.

Nyheden nåede USA i juli 1897, da de første guldjægere ankom til San Francisco den 15. juli og i Seattle den 17. juli, hvilket ledte til, at guldfeberen for alvor gik ind. I 1898 nåede indbyggertallet i Klondike 40.000. Dawson City, der blev grundlagt af guldjægerne  voksede, da guldjægerne væltede ind. De største mængder guld fandt man fem meter under den frosne jordoverflade, som kun kunne nås ved at tænde bål, så de kunne tø marken op. I 1899 havde guldgraverne fundet guld til en værdi af omkring 50 millioner US dollars, hvilket dog kun dækkede udgifterne til udvindingen. Efter år 1900 dalede produktionen markant.

Noter

Litteratur 
 Tor S. Halvorsen: Klondike. Gullrushet mot Yukon 1896 – 1899. Naturforlaget – Hjemmet Mortensen Oslo 1995.

Canadas historie
Yukon
Feberen i Klondike
Gilles Deleuze

Gilles Deleuze (fransk udtale: [ʒil dəløz]; født 18. januar 1925 i Paris, død 4. november 1995, samme sted) var en fransk filosof.
 
Deleuze skrev en række indflydelsesrige værker om filosofi, litteratur, film og kunst, mellem 1960'erne og hans død. Hans mest kendte værker var de to bind af Kapitalisme og Schizofreni: Anti-Ødipus (1972) og Tusind plateauer (1980), begge skrevet sammen med Félix Guattari

Deleuzes arbejde falder i to grupper: på den ene side monografier der fortolker arbejdet af andre filosoffer (Spinoza, Leibniz, Hume, Kant, Nietzsche, Bergson, Michel Foucault) og kunstnere (Proust, Kafka, Francis Bacon); på den anden side eklektiske filosofiske værker organiseret ud fra koncepter (eks. forskel, følelse, begivenhed, skizofreni, filosofi). Dog uanset emne, udvikler Deleuze konsistent variationer over de samme ideer.

Værker oversat til dansk 

Meningens logik (2017), oversat fra 'Logique du Sens', Klim, 

Folden – Leibniz og Barokken

Proust og tegnene (2003), oversat fra 'Proust et les signes' (1964).

Sacher-Masoch og masochismen: det kolde og det grusomme (1981), oversat fra 'Présentation de Sacher-Masoch' (1967).

Kafka - for en mindre litteratur (1982), skrevet sammen med Félix Guattari, oversat fra 'Kafka: Pour une littérature mineure' (1975).

Tusind plateauer (2005), skrevet sammen med Félix Guattari, oversat fra 'Mille Plateaux' (1980).

Foucault (2004), oversat fra 'Foucault' (1986).

Hvad er filosofi? (1996), skrevet sammen med Félix Guattari, oversat fra 'Qu'est-ce que la philosophie?' (1991).

Forhandlinger 1970-1992 (2006), oversættelser af interviews, breve og andre tekster.

Eksterne henvisninger 

Filosoffer fra Frankrig
Franskmænd i 1900-tallet
Imperiet (bog)

Imperiet er en bog af Michael Hardt og Antonio Negri. I bogen beskriver de overgangen fra moderne imperialisme, centreret omkring nationalstater, til en postmoderne netværksstruktur som de kalder Imperiet, der breder sig ind i alle livets sfærer, og samtidigt overskrider nationalstaternes grænser for at i stedet fungere i et globalt netværk uden centrum.

Filosofiske skrifter
Formidling af økonomi
Politik
Marxisme
Marcus Bakker

Marcus Bakker (20. juni 1923 – 24. december 2009) var en hollandsk politiker tilknyttet det nu opløste kommunistiske parti i Holland. Han var formand for det Parlamentariske Parti i Tweede Kamer (parlamentets andetkammer) fra den 15. december 1963 indtil den 7. september 1982.

Eksterne henvisninger 

Politikere fra Nederlandene
Lyngenfjorden

Lyngen, Lyngenfjorden eller Lyngsfjorden, nordsamisk: Ivgovuotna) er en 121 km lang nord-sydgående fjord i Troms og Finnmark fylke i Norge. Fjorden danner kommunegrænse mellem Lyngen i vest og Skjervøy, Nordreisa, Kåfjord og Storfjord i øst. Fjorden er den længste i Troms og strækker sig 121 km sydover langs østsiden af Lyngsalperne til Hatteng i bunden af Storfjorden i Lyngen. Fjorden har givet navn til Lyngen kommune.

Fjorden har indløb mellem Sotneset på Arnøy i nord og Nordklubben i syd. Vest for Nordklubben går Ullsfjorden sydover. På østsiden af den ydre del af Lyngen ligger øerne Vorterøya og Utøya, og i denne ydre del er der enkelste bosættelser ved fjorden. Fra Spåknes og langs hele den østlige side af fjorden går E6. Ved Spåknes ligger landsbyen Djupvik og lidt længere mod syd Nordmannvik. Ved landsbyen Olderdalen går fjordarmen Kåfjorden mod sydøst til Birtavarre.

Skibotn er landsby i Skibotnbukta på østsiden af Lyngen. Herfra og ind til bunden kaldes fjorden Storfjorden. Storfjorden strækker sig 17 km mod syd til Hatteng. Fra bunden af fjorden er der kun omkring 20 km langs Balsfjordeidet mod sydvest til Nordkjosbotn inderst i Balsfjorden.

Side- og delfjorde 
 Kåfjorden (Gáivuotna)
 Skibotnbukta
 Storfjorden

Fjorde i Troms og Finnmark
Skjervøy
Mountain Dew

Mountain Dew eller blot Mtn Dew er en citrus-sportssodavand, som er populær i USA og eksporteres til mange lande, deriblandt Danmark. Drikken er produceret af PepsiCo, som også står bag bl.a. Pepsi Cola. 

Drikkens historie i USA går tilbage til 1948. Først i 2007 lanceredes den i 7-Eleven i Danmark, og senere er også andre butikker begyndt at forhandle den. Den 'danske' version indeholder dog udelukkende sukker, i modsætning til den amerikanske version som har både sukker og majssirup. Den danske Mountain Dew produceres af Royal Unibrew, som også producerer øvrige læskedrikke fra PepsiCo. 

Flaskeemballagen i Danmark er 33 cl, 0,5 l samt 1,5 l.

Etableret i 1948
Sodavand
PepsiCo
Royal Unibrew
Iqaluit

Iqaluit (udtalt [eqɑluit], ofte uttalt /ɨˈkæljuːɨt/ på engelsk, før 1987 kendt som Frobisher Bay) er hovedstaden og den største by i territoriet Nunavut i Canada. Byen ligger på sydkysten af Baffin Island, ved Frobisher Bay. I 2016 havde byen 7.082 indbyggere. Byen blev først bosat i 1942, da den blev etablert som en amerikansk flybase. Den har vært territoriehovedstad siden territoriet blev oprettet i 1999. 
Iqaluit er kendt for det inuitiske universitet: Nunavut Arctic College.

Historie 
Området i og rundt Iqaluit har i flere tusinder år blevet brugt som et fiskested af inuitterne i området.

2. verdenskrig førte til en større øgning af canadisk og amerikansk virksomhed i området. I 1942 byggede amerikanerne en flybase i området, som førte til at de første permanente indbyggerne slog sig ned. Stedet fik også navnet Frobisher Bay af de amerikanske og canadiske myndigheder.

Efter 2. verdenskrig steg indbyggertallet som følge af områdets betydning i NORAD projektet under Den kolde krig. I 1957 havde byen 1.200 indbyggere, og i 1959 havde stedet en børnehave, skole og flere sociale tjenester.  

Indbyggertallet fortsatte med at vokse efter 1960'erne, dette var overvejende på grund af, at inuitterne blev opfordret til at bosætte sig permanent af den canadiske regering.

Referencer

Eksterne henvisninger 

Byer i Nunavut
Rostrup

Rostrup kan henvise til

 Stednavne
 Rostrup (Gadbjerg Sogn) – en bebyggelse og et ejerlav i Gadbjerg Sogn, Vejle Kommune
 Rostrup (Skamby Sogn) – en bebyggelse og et ejerlav i Skamby Sogn, Nordfyns Kommune
 Rostrup (Mariagerfjord Kommune) – en bebyggelse og et ejerlav i Rostrup Sogn, Mariagerfjord Kommune

 Personer med efternavn Rostrup
 Emil Rostrup (1831-1907) – botaniker og mykolog
 Ove Rostrup (1864-1933) – botaniker og mykolog
 Sofie Rostrup (1857-1940) – entomolog
 Ask Rostrup (født 1966) – journalist
 Kaspar Rostrup (født 1940) – skuespiller og instruktør
 Egill Rostrup (1876 – 1940) – skuespiller og instruktør
 Asmund Rostrup (1915 – 1983) – skuespiller
 Rostrup (slægt) – flere borgelige slægter
Charlottetown

Charlottetown er en by i Canada og er hovedstad i den canadiske provins Prince Edward Island. Byen har  indbyggere. Hvis man regner det omkringliggende byområde med, når byen op på 58.625 indbyggere, hvilket er noget under provinsens samlede indbyggertal på 135.851.

De første europæiske kolonister, som kom til området, var franske. Personer fra Fortress Louisbourg grundlagde en koloni 1720 ved navn Port La Joye på den sydvestlige del af den nuværende byhavn. Siden blev byen omdøbt og opkaldt efter dronning Charlotte, der var ægtefælle til kong George 3.

Referencer

Eksterne henvisninger 

Byer i Prince Edward Island
Arman Mehakovic

Arman Mehakovic (født 9. marts 1988) er en bosnisk professionel fodboldspiller, der spiller for Svebølle.
Arman har desuden medvirket i afsnit 14 af DR-serien Rejseholdet i en alder af 13 år.

Eksterne henvisninger 
 Spillerprofil på HB Køges hjemmeside
 Episoden på Danmarks radios hjemmeside

Fodboldspillere fra Bosnien-Hercegovina
Fodboldspillere fra Køge Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Næstved BK
Pille (lægemiddel)

Pille (af latin pilula, "lille kugle") er et lægemiddel, hvor midlet er doseret i en rund og ofte sukkerovertrukket form. Ordet bruges i daglig sprogbrug i stedet for tablet og evt. kapsel. Tabletter har flad form og fremstilles typisk af sammenpresset pulver.

Egentlige piller forhandles ikke længere som færdigfremstillede lægemidler, da man er gået fuldstændig over til tabletter og kapsler (hårde perorale substanser). Homøopatiske globuli er teknisk set små piller, men betegnes ikke sådan.

Pillerne blev fremstillet ved at ælte det aktive stof sammen med fyldmiddel, bindemiddel og væske. Pilledejen blev omhyggeligt rullet ud til en stang og delt i lige store portioner med et pillejern, portionerne blev trillet runde på et pillebræt og tørret. Til sidst kunne pillerne eventuelt overtrækkes med sukker eller andre stoffer (drageres).

Piller (reelt tabletter) kunne også fremstilles på en tabletmaskine, der med et særligt stempel producerede kuglerunde piller i stedet for de fladere tabletter. Ujævnheder i kanten dækkedes af overtrækket.
.

Kilder og henvisninger

Farmakologi
E6

E48 har flere betydninger:
 Europavej E6 – mellem Norge og Sverige
 E6 (IEC 60063) – elektrisk komponent talserie
Mikkel Christoffersen

Mikkel Christoffersen (født 10. august 1983) er en dansk professionel fodboldspiller, der spiller for B.93. I dag (2016) arbejder han som Fodboldtræner/Dansk lærer på Brøndby Idrætsefterskole og har senest opnået at blive Danmarksmester med skolen i Efterskoleligaen.  Hans position på banen er i forsvaret.

Eksterne henvisninger 
 Spillerprofil på HB Køges hjemmeside

Referencer 

Fodboldspillere fra Danmark
Fodboldspillere fra Akademisk Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Fremad Amager
Fodboldspillere fra B.93
Fredericton

Fredericton er hovedstaden i den tosprogede canadiske provins New Brunswick. Den har ca. 56.000 indbyggere (eller 105,688, hvis man tæller forstæderne med), selv om dette tal er noget unøjagtigt, da man normalt ikke tæller alle de studerende med. Byen har tre universiteter: University of Fredericton, University of New Brunswick og St. Thomas University. University of New Brunswick blev grundlagt i 1785 og er Canadas ældste universitet, mens University of Fredericton blev etablert i 2006 og er dermed Canadas yngste universitet. Byen er hovedsageligt delt op i en nord- og en sydside, delt af St. John-floden, der skærer sig gennem byen. Centrum ligger på sydsiden, hvor også de fleste studerende bor og studerer.

Eksterne henvisninger 

Byer i New Brunswick
Det grønlandske Selskab

Det grønlandske Selskab har hjemme i København og oprettet i 1905 af embedsmænd hjemvendt fra Grønland. Foreningens formål er "at orientere om og opbygge gode relationer til Grønland".

Selskabet arrangerer foredrags- og debataftener, samt udgiver blandt andet Tidsskriftet Grønland.

P.t. (2009) består selskabet af Kunstforeningen ARON, StudenterForum og Seniorklubben.

Kilder 
Selskabets hjemmeside 

Selskab
Foreninger fra Danmark
Etableret i 1905
DEO

DEO eller deo har flere betydninger:
 Deodorant – produkt der spreder duft
 Danmarks Elev Organisation – Den socialdemokratiske elevorganisation i Danmark til 2004
 Oplysningsforbundet DEO – til fremme af debat og oplysning om Den Europæiske Union
Barbara Stanwyck

Barbara Stanwyck (født Ruby Katherine Stevens; 16. juli 1907 i Brooklyn, New York, USA, død 20. januar 1990 i Santa Monica, Californien, USA) var en Oscar nomineret og alsidig amerikansk filmskuespiller.

Hun havde baggrund som danser og skuespiller på Broadway da hun filmdebuterede i 1927. Hun medvirkede i Frank Capras The Bitter Tea of General Yen (General Yens bitre te, 1933) og var både sej og varmhjertet heltinde i en række Hollywood Pre-Code film som, Baby Face (1933), før hun nåede toppen af sin popularitet med Stella Dallas (1937), Union Pacific (1939) og Golden Boy (Guldets Magt, 1939). Derefter gjorde hun en række mindeværdige hovedroller, bl.a. i The Lady Eve (En moderne Eva, 1941), Meet John Doe (Vi behøver hinanden, 1941) og Ball of Fire (Professoren og korpigen, 1941), og var en meget farlig femme fatale i Billy Wilders Double Indemnity (Kvinden uden samvittighed, 1944). Hun havde også hovedrollen i den psykologiske thriller Sorry, Wrong Number (Galt nummer, 1948). I 1950erne lavede hun en del komplekse og gode Amerikanske Westerns, hvor hun ofte gjorde sine egne stunts. I 1964 spillede hun overfor Elvis Presley i filmen Roustabout. Hun gik over til fjernsyn i 1960'erne med stor success. Hun modtog en æres-Oscar i 1982.

Henvisninger

Eksterne henvisninger 

 
 
 That Old Feeling: Ruby in the Rough  og The Four Phases of Eve  af Richard Corliss for Time Magazine, 2001
 Saluting Stanwyck: A Life On Film for Los Angeles Times, 1987
 Lady Be Good – A centenary season of Barbara Stanwyck af Anthony Lane for The New Yorker, 2007

Skuespillere fra USA
St. John's

St. John's (på fransk: Saint-Jean) er den største by og hovedstaden i den canadiske provins Newfoundland og Labrador. Byen ligger på den østlige udkant af halvøen Avalon på Newfoundland. Med sine 184.410 indbyggere er byen den 20. største i landet. Byen var den første, der blev grundlagt af englændere i Nordamerika. Fra 1500-tallet var byen vigtig for europæiske fiskere, og byen blev officielt oprettet som koloni i 1583.

Noter 

Byer i Newfoundland og Labrador
Madison (Alabama)

Madison er en by i staten Alabama i USA. Den ligger i Madison County og Limestone County og er en forstad til Huntsville. Madison har  indbyggere.

Historie 
Madisons første beboer var John Cartwright, der bosatte sig i området i 1818.

I nyere tid er Madison blevet den hurtigst voksende forstad til Huntsville. I 1980 var der omkring 4.000 indbyggere, og den har nu  indbyggere. Dette er også årsagen til, at byen har bredt sig ind i Limestone County inden for de seneste år.

Økonomi 
Madisons største arbejdsgiver er Intergraph, som er et software firma med hovedsæde i Madison. Tusindvis af Madisons indbyggere arbejder i de nærliggende Cummings Research Park og Restone Arsenal, som begge ligger i Huntsville.

Referencer 

Byer i Alabama
Brækrod

Brækrod (Carapichea ipecacuanha) er en plante i familien Rubiaceae , der vokser i Sydamerika. Rødderne af planten tørres og anvendes som brækmiddel. Opkastningen skyldes den toksikologisk virkning af stofferne cephaelin og emitin. Den medicinske virkning af planten har været kendt tilbage til Inkariget.

Krap-familien
Niels Fastrup

Niels Fastrup (født 1970) er en dansk journalist ansat på DR. Niels Fastrup er uddannet BA i filosofi ved Københavns Universitet i 1997 og Master i filosofi og erhvervsøkonomi fra RUC i 2003. 

Han har flere gange været nomineret til Foreningen for undersøgende journalistiks pris for undersøgende journalistik. 

Fra 2006 til 2009 var han en del af Mediesyndikatet Monsun, hvor han bl.a. sad i den daglige redaktion på nyhedsportalen Modkraft.dk. Han er journalisten bag den meget omdiskuterede perle/perker-historie (se perker/perle-sagen), der førte til en undersøgelse af, hvorvidt en betjent fra Københavns politi havde kaldt en dansk-palæstinensisk demonstrant for "perker" eller "perle". 

I februar 2009 laver Niels Fastrup sammen med kollegaen Martin Lindblom det første interview med Blekingegadebandens hårde kerne siden deres løsladelse fra fængslet i 1994. 

I 2009 ansat som Presse- og kommunikationschef i Klimaforum09, det alternative klimatopmøde i DGI-byen. Forfatter til sociologiske artikler om bl.a. vidensøkonomi. Niels Faustrup anvendes af medierne som journalistekspert om bl.a. aktivister og autonome bevægelser.

I 2007 blev Niels Fastrup anholdt i den omdiskuterede knibtangsmanøvre i forbindelse med at han deltog i en demonstration mod rydningen af det tidligere ungdomshus. Sammen med de 24 øvrige tiltalte demonstranter i sagen er han ved både Københavns Byret og Østre Landsret blevet frikendt og tildelt erstatning for uberettiget anholdelse. 

I december 2010 afslører Niels Fastrup i Politiken sammen med journalist Michael Lund en række kritisable miljøforhold i Nordsøen på olieplatforme tilhørende Mærsk. Afsløringerne får Mærsk Olie og Gas administrerende direktør Jakob Bo Thomasen til at erkende, at der er brug for at gøre op med selskabets lukkede kultur. 

1. januar 2013 skiftede Niels Fastrup til DR, hvor han skal levere erhvervs- og økonomistof til TV-Avisen.

Eksterne henvisninger 

 Interview med Niels Fastrup
 http://modkraft.dk/spip.php?article9644  Artiklen "Betjent: "Sæt dig ned perker!""]
 Interview med Blekingegadebandens hårde kerne. 

Journalister fra Danmark
Journalister ved Politiken